Diari Oficial de la Generalitat Valenciana


Sumari del DOGV 7647, del 30-10-2015 (2015/8762)

Informació pública de l'estudi d'integració paisatgística junt amb el pla de participació pública integrant de la modificació del PEPRI del barri de la Seu-Xerea, en l'àmbit de la unitat d'execució número 1. Expedient 0078 0739 457.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8762


Data del document
:   06-10-2015

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'estudi d'integració paisatgística junt amb el pla de participació pública integrant de la modificació del PEPRI del barri de la Seu-Xerea, en l'àmbit de la unitat d'execució número 1. Expedient 9158 9061 830.  
 [2015/8762]  
El Ple de l'ajuntament, en sessió de 30 de juliol de 2015, va adoptar l'acord següent:  
  
«Primer. Sotmetre a informació pública, per un termini de 45 dies hàbils, per mitjà d'anuncis publicats en el Diari Oficial de la Comunitat Valenciana, en un diari no oficial d'àmplia difusió en la localitat, al tauler d'anuncis de l'Ajuntament de València i en la pàgina web municipal, l'estudi d'integració paisatgística que completa el projecte de modificació del PEPRI del barri de la Seu-Xerea, en l'àmbit de la unitat d'execució número 1, junt amb el seu pla de participació pública.  
  
Segon. Donar inici al pla de participació pública afegint a la informació pública assenyalada, la seua inserció en la web municipal, junt amb el document de planejament, la formulació d'enquestes, la comunicació individualitzada al públic interessat i el depòsit d'un exemplar per a consulta pública en les dependències del Servici de Gestió Centre Històric, i facilitar la presentació d'al·legacions, suggeriments i observacions.  
Tercer. Facultar l'octau tinent d'alcalde, regidor delegat de Planificació i Gestió Urbana, tan àmpliament com pertoque, per a dictar tots els actes que siguen necessaris amb vista a la plena execució d'este acord.»  
  
I de conformitat amb el que establixen els articles 90.2 i 83.2.a de la Llei 16/2005, de 30 de desembre, de la Generalitat, Urbanística Valenciana, i l'article 58.1 del Reglament del paisatge de la Comunitat Valenciana, Decret 120/2006, d'11 d'agost, s'obri el període d'informació pública, durant 45 dies hàbils, per a la presentació d'al·legacions, a comptar de l'endemà de la publicació del present acord en els diaris corresponents. Es podran presentar suggeriments i omplir l'enquesta inclosa en el pla de participació pública contingut en l'estudi d'integració paisatgística; l'expedient està a disposició del públic en les dependències del nou ajuntament, carrer d'Amadeu de Savoia, número 11, pati A, segona planta, Servici de Gestió del Centre Històric, de 09.00 a 13.00 hores, i podrà consultar-se en la web municipal www.valencia.es/urbanismo.  
  
València, 6 d'octubre de 2015.- El secretari: Manuel Latorre Hernández.